Глазовская Мария Альфредовна

Глазовская Мария Альфредовна - [13(26). 1. 1912-ж. т., Петербург] – топурак таануучу, физикалык географ, геохимик. Географиялык илимдердин доктору (1952). ММУдагы кыртыш географиясы жана ландшафттардын геохимиясы кафедрасынын башчысы (1959-жылдан бери), 1939–52-ж. СССР Илимдер академиясынын Казак филиалынын кыртыш генезисинин сектор башчысы Казакстан, Кыргызстан, Урал ж. б. жерлердин ландшафттарын, кыртышын, алардын генезисин изилдеген. Теңир-Тоонун орто масштабдуу ландшафттык картасын түзгөн (1958). СССРдин жана дүйнөнүн топурак кыртыштары, геохимиясы, кен издөөнүн геохимиялык методдору ж. б. жөнүндө 200дөн ашуун эмгек жазган. Эмгектери: Почвенно-географический очерк Австралии. М., 1952; Природа сыртов Центрального Тянь-Шаня и особенности процессов почвообразования. М., 1955; Основы почвоведения и географии почв. М., 1960 (соавтор); Геохимические основы типологии и методики исследований ириродных ландшафтов. М., 1964. 
Категория:Инсандар
 Колдонулган адабияттар 
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4